Marvin Ingólfsson tekur við NATO-bikarnum.Landhelgisgæslan Eftir 75 ár af sársauka tókst Landhelgisgæslunni loks að ná fram hefndum gegn konunglega breska flughernum því á föstudagskvöld bar Landhelgisgæslan sigurorð af flughernum í knattspyrnuleik . Leikurinn var æsispennandi og lauk ekki fyrr en eftir vítaspyrnukeppni . Stefán Logi Magnússon markvörður var hetja liðs gæslunnar , varði eitt víti breta og skoraði sjálfur úr lokaspyrnunni . Lið Landhelgisgæslunnar var skipað starfsmönnum af flugrekstrarsviði , varnarmálasviði , aðgerðasviði , siglingasviði og sprengjuleit . Auk Stefáns Loga léku knattspyrnukempurnar Atli Jóhannsson , Björn Pálsson , Tryggvi Sveinn Bjarnason og Ásgeir Þór Ingólfsson með liði Landhelgisgæslunnar sem fór mikinn á leikmannamarkaðnum í aðdraganda leiksins . Leikmenn flykkjast að Stefáni Loga Magnússyni . Landhelgisgæslan Leikurinn var hnífjafn og spennandi . Staðan eftir venjulegan leiktíma var 3 - 3 . Ásgeir Guðjónsson , sprengjusérfræðingur , jafnaði metin fyrir Landhelgisgæsluna með síðustu spyrnu leiksins en skömmu áður hafði Jóhann Eyfeld , sigmaður , minnkað muninn í 3 - 2 . Breski flugherinn hefur undanfarnar vikur sinnt loftrýmisgæslu á Íslandi . Markaði leikurinn lok hennar . Ellis Williams , yfirmaður flughersins , veitti að leik loknum fyrirliða Landhelgisgæslunnar , Marvin Ingólfssyni NATO-bikarinn sjálfan . Mikil gleði greip um sig og fögnuðu liðsmenn LHG með víkingaklappi .